खड़ीडोडिया सरपंच पर मामला दर्ज
खड़ीडोडिया के सरपंच अजीतसिंह सहित अन्य के खिलाफ अ. बड़ोदिया पुलिस ने एससी/एसटी एक्ट के तहत प्रकरण दर्ज किया है। सरपंच ने अपने साथियों के साथ 22 दिसंबर की रात 12 से 1 बजे के बीच गांव के अजा वर्ग के लोगों को गाली-गलौज कर धमकी दी थी।
जानकारी के मुताबिक गांव के राकेश पिता प्रहलाद निवासी खड़ीडोडिया ने 23 दिसंबर को अ. बड़ोदिया थाने में आवेदन देते हुए सरपंच व उसके साथियों के खिलाफ कार्रवाई की मांग की। शिकायत के मुताबिक सरपंच अपने साथ 5 अन्य लोगों के साथ अजा मोहल्ले में आए। यहां लोगों को गाली देना शुरू कर दिया। जातिसूचक शब्दों के साथ गाली-गलौच कर रिपोर्ट दर्ज नहीं कराने की धमकी भी दी। मामले की जांच के बाद गुरुवार को पुलिस ने सरपंच अजीतसिंह के साथ उसके भाई राजेंद्र व जितेंद्र तीनों पिता मदनसिंह, मदन पिता जालमसिंह, राजाबाबू पिता गाेवर्धन, कमल पिता नरबत सभी निवासी खड़ीडोडिया के खिलाफ पुलिस ने अजा/अजजा अत्याचार अधिनियम की धारा के तहत प्रकरण दर्ज कर लिया है। टीआई राजकिशोर सिंह गौर ने बताया कि दूसरे पक्ष से सरपंच की शिकायत पर सात लोगों के खिलाफ भी मामला दर्ज किया गया।
bho_Deva hin_Deva hin_Deva